3.  การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

  ประเภทหรือชนิดของสินค้าหรือบริการ สามารถแบ่งได้เป็น 4 ประเภทดังนี้

1. การซ่อมเรือ: (Ship Repair) :บริษัท มีอุปกรณ์หลักเพื่อใช้ซ่อมทำเรือขนาดตั้งแต่ 8,000
เดทเวทตัน ถึง 20,000 เดทเวทตัน ได้แก่ อู่ลอยรูปตัวยู (U Groove) จำนวน 2 อู่
สามารถรองรับความต้องการของลูกค้าทั้งในประเทศและต่างประเทศ นอกจากนี้
ยังมีอุปกรณ์สนับสนุนอื่นๆ อาทิ โรงงาน เครนขนาดใหญ่ และช่างฝีมือที่ผ่านการฝึกอบรมเป็นอย่างดี
ทำให้ผลงานได้มาตรฐาน

1.  การต่อเรือ : (Shipbuilding) บริษัท มี Slipway
    ซึ่งสามารถรองรับการต่อเรือขนาดใหญ่ได้ ถึง 9,000
    เดทเวทตันได้รับความไว้วางใจจากลูกค้าทั้งในประเทศและต่างประเทศให้ต่อเรือที่มีคุณสมบัติพิเศษ
    อาทิ เรือตรวจการณ์ปืนของกองทัพเรือ เรือสำรวจสายเคเบิลใต้น้ำจากบริษัท คาลิฟา
    อัลโกไซบิ ไดวิ่ง แอนด์ มารีน เซอร์วิสส์ จำกัด และเรือขจัดคราบน้ำมันจากบริษัท เอสโซ่
    แสตนดาร์ด (ประเทศไทย) จำกัด และจากบริษัท เชลล์ (ประเทศไทย) จำกัด เป็นต้น ในปี
    2549 บริษัท อยู่ระหว่างการต่อเรือบรรทุกสินค้าขนาด 442 TEU
    ซึ่งเป็นเรือบรรทุกตู้สินค้าขนาดใหญ่ที่สุดเท่าที่เคยต่อเรือขึ้นในประเทศไทย ให้กับ GATI
    LIMITED โดยมีระยะเวลาการก่อสร้างตั้งแต่ปี 2549 และจะส่งมอบภายในปี 2552
    และในปี 2551 บริษัทอยู่ระหว่างการต่อเรือเรือสำรวจปิโตรเลียมกับ ALMANSOORI
    PRODUCTION SERVICE LLC. จากประเทศสหรัฐอาหรับเอมิเรตส์จะส่งมอบในปี 2552

ตัวอย่างผลงาน

ประเภท เจ้าของเรือ

+----------------------+--------+-------------------------------------+
| 1. เรือขจัดคราบน้ำมัน    | จำนวน  | บริษัท เอสโซ่ สแตนดาร์ด (ประเทศไทย)     |
|                      | 4 ลำ   | จำกัด,บริษัท เชลล์ (ประเทศไทย) จำกัด,    |
|                      |        | กรมขนส่งทางน้ำและพาณิชยนาวี             |
+----------------------+--------+-------------------------------------+
| 2. เรือบรรทุกน้ำมัน 800  | จำนวน  | บริษัท น้ำมัน ที.พี.ไอ. จำกัด              |
| ตัน                   | 6 ลำ   |                                     |
+----------------------+--------+-------------------------------------+
| 3.                   | จำนวน  | บริษัท คาลิฟา อัลโกไซบิ ไดวิ่ง แอนด์ มารีน   |
| เรือสำรวจสายเคเบิ้ลใต้น้ำ | 1 ลำ   | เซอร์ วิสส์ จำกัด                       |
+----------------------+--------+-------------------------------------+
| 4. เรือตรวจการณ์ปืนขนาด | จำนวน  | กองทัพเรือ                            |
| 64 เมตร              | 3 ลำ   |                                     |
+----------------------+--------+-------------------------------------+
| 5.                   | จำนวน  | บริษัท เขาหลัก เอ็นเตอร์ไพรส์             |
| เ                    | 3 ลำ   |                                     |
| รือโดยสารแบบคาตามาราน |        |                                     |
+----------------------+--------+-------------------------------------+
| 6.                   | จำนวน  | บริษัท อควา จำกัด , บริษัท ซีทราน แทรเวล  |
| เรือ                  | 6 ลำ   | จำกัด,                               |
| โดยสารท่องเที่ยวชนิดต่างๆ |        |                                     |
|                      |        | บริษัท พัทยา ปะการัง เซมิซับมารีน จำกัด     |
+----------------------+--------+-------------------------------------+

3. การดัดแปลงเรือ : (Ship Conversion Upgrading)
ปัจจุบันเจ้าของเรือนิยมดัดแปลงเรือซึ่งเป็นการประหยัดต้นทุนและเวลา
เนื่องจากใช้เวลาการดัดแปลงน้อยกว่าการต่อเรือใหม่
งานดังกล่าวต้องใช้ประสบการณ์และเทคนิคพิเศษ โดยบริษัท มีผลงานดังนี้
เรือห้องเย็นของประเทศมัลดีฟส์ เรือตรวจการณ์ของกองบังคับการตำรวจน้ำ เรือรบหลวงสู้ไพรินทร์
และAccommodation Work Barge เป็นต้น

4. งานก่อสร้างวิศวกรรมต่างๆ : (Engineering Work)
บริษัทสามารถก่อสร้างและซ่อมแซมอุปกรณ์ประเภทลอยน้ำ สิ่งก่อสร้างในทะเล
การก่อสร้างโครงสร้างเหล็กซึ่งเป็นส่วนประกอบของการก่อสร้างสะพาน โรงงานอุตสาหกรรม
แท่นขุดเจาะน้ำมันในทะเล และส่วนประกอบของเครื่องจักรในโรงงาน เป็นต้น

อุปกรณ์ที่สำคัญ 

1.  อู่ลอย 2 อู่ สามารถรับเรือขนาดสูงสุด 20,000 เดทเวทตันและ 8,000 เดทเวทตัน

+-------------+-------------+-------------+-------------+-------------+
| อู่ลอย        | ขนาดอู่       | การยกตัว     | ขนาดเรือสูงสุด | เครนอู่       |
+-------------+-------------+-------------+-------------+-------------+
| Asimar 1    | 80 x 19.6   | 5,000 t.    | 8,000 DWT   |             |
|             | m.          |             |             |             |
+-------------+-------------+-------------+-------------+-------------+
| Asimar 2    | 161 x 28 m. | 8,500 t.    | 20,000 DWT  | 2 x 12 t.   |
|             |             |             |             |             |
|             |             |             |             | 2 x         |
|             |             |             |             | Dock-knight |
+-------------+-------------+-------------+-------------+-------------+

2.  พื้นที่ต่อเรือ พร้อมทั้ง SLIPWAY 2 แห่ง รวมพื้นที่ประมาณ 20,000 ตารางเมตร

3.  อุปกรณ์อื่น ๆ เช่น เครนขนาดใหญ่ และโรงงาน ช่วยทำให้งานซ่อมสร้างสะดวกรวดเร็วขึ้น
    โดยมีอุปกรณ์ที่

สำคัญดังนี้

  ----------------------------------------------------------- -----------
  ชนิดอุปกรณ์                                                    จำนวน

  1. เครื่องตัดเหล็ก CNC                                          2 ชุด

  2. Gantry Crane ขนาด 100 ตันสำหรับงานต่อเรือด้านทิศเหนือ           1 ตัว

  3. Gantry Crane ขนาด 10 ตันสำหรับงานต่อเรือด้านทิศเหนือ            3 ตัว

  4. สร้างโรงพ่นกริดสำหรับแผ่นเหล็กขนาด กว้าง 2.4 ม. ยาว 10 ม.       1 โรง

  5. ปั้นจั่นเคลื่อนที่ (Dock knight) ในอู่ลอย 2 สำหรับงานพ่นสี พ่นทราย     1 ชุด

  6. Gantry Crane ขนาด 5 ตัน                                   6 ตัว
  สำหรับระบบโลจิสติกส์ของชิ้นงานเหล็กในโรงประกอบ                     
  ----------------------------------------------------------- -----------

อุปกรณ์ต่างๆ ข้างต้นนำมาให้บริการงานโดยทั่วไปดังนี้

+------------------------+-------------------+------------------------+
| งานตัวเรือ               | งานเครื่องกล/       | งานทดสอบโดยไม่ทำลาย     |
|                        | งานไฟฟ้า           |                        |
+------------------------+-------------------+------------------------+
| งานทำความสะอาด         | งานเครื่อ           | งานทดสอบโดยไม่ทำลาย     |
|                        | งจักรใหญ่/เครื่องไฟฟ้า | (NDT)                  |
| -   งานพ่นทราย/พ่นกริด    |                   |                        |
|                        | งานซ่อมหม้อน้ำ       | -                      |
| -   งานฉีดน้ำแรงดันสูง     |                   | งานวัดความหนาแน่นแผ่นเหล็ก |
|                        | งานใบจักร          |                        |
| -                      |                   | -   การทดสอบด้วยผงเหล็ก  |
|   งานทำความสะอาดถังน้ำมัน | งานเพลาใบจักร      |                        |
|                        |                   | -   การทดสอบด้วยคลื่นวิทยุ  |
| -   งานสมอ,โซ่สมอ       | งานท่อ             |                        |
|     และงานพ่นสี          |                   | -                      |
|                        | งา                |   การทดสอบด้วยสารแทรกซึม |
|                        | นไฟฟ้าและอีเล็กโทรนิค |                        |
|                        |                   | -   งานทดสอบกำลังการยก  |
|                        |                   |     (ที่มีน้ำหนัก 350       |
|                        |                   |     ตันขึ้นไป)            |
+------------------------+-------------------+------------------------+

พื้นที่ประมาณ 33,280 ตารางเมตร มีความยาวติดแม่น้ำถึง 300 เมตร ระดับความลึกหน้าท่า 14 เมตร

  ปัจจัยที่มีผลต่อโอกาสหรือข้อจำกัดในการประกอบธุรกิจ

-   สถานที่ตั้ง

  ที่ตั้งของบริษัทตั้งอยู่บริเวณปากแม่น้ำเจ้าพระยา มีพื้นที่อู่เรือกว่า 20 ไร่
  มีท่าเทียบเรือระดับความลึกหน้าท่า 14
  เมตรซึ่งพอเพียงกับงานซ่อมเรือขนาดใหญ่พร้อมกันหลายลำ
  เหมาะสำหรับดำเนินธุรกิจอู่ต่อซ่อมเรือ

-   คลังสินค้าทัณฑ์บน

  บริษัทได้รับอนุมัติให้จัดตั้งคลังสินค้าทัณฑ์บนจากกรมศุลกากร
  ซึ่งทำให้บริษัทได้รับผลประโยชน์จากภาษีนำเข้าวัตถุดิบโดยได้รับยกเว้นอากรนำเข้าวัสดุอุปกรณ์
  เพื่อใช้ในการซ่อมเรือและต่อเรือสำหรับเรือเดินทะเลที่มีขนาดเกิน 15 ตันกรอสขึ้นไป โดยในปี
  2548 บริษัทได้ทำการต่ออายุสัญญาแบบตลอดถาวร

-   องค์การทางทะเลระหว่างประเทศ International Maritime Organization (IMO)

  เป็นผู้กำหนดมาตรฐาน
  และแนวปฏิบัติเพื่อความปลอดภัยในการเดินเรือและคุ้มครองสิ่งแวดล้อมทางทะเล

  มีส่วนทำให้เจ้าของกองเรือต่าง ๆ ต้องปรับปรุง หรือดัดแปลงสภาพเรือให้ได้มาตรฐานที่กำหนด

-   ปริมาณการใช้เรือในธุรกิจ แท่นขุดเจาะน้ำมัน

  มีการเติบโตของธุรกิจแท่นขุดเจาะน้ำมัน ทั้งในประเทศและภูมิภาคเอเชีย
  ทำให้มีความต้องการเรือสนับสนุน แท่นขุดเจาะมากขึ้น
  เป็นโอกาสทำให้ธุรกิจซ่อมและต่อเรือขยายงานได้มากขึ้น

-   การพัฒนากองเรือไทย

  เนื่องจากกองเรือไทยส่วนใหญ่มีเรือเก่าที่มีอายุมาก ทำให้ต้องมีการซ่อมทำ หรือ ดัดแปลงเรือ
  ให้ได้มาตรฐานของ IMO รวมทั้ง ความต้องการในการต่อเรือใหม่ เพื่อมาทดแทนเรือเก่า

-   การขนส่งทางน้ำ

  เรื่องการขนส่งทางน้ำเป็นข้อจำกัดของธุรกิจของบริษัท
  เนื่องจากภาครัฐไม่ได้สนับสนุนกิจการขนส่งทางน้ำอย่างชัดเจน
  แต่สามารถเป็นโอกาสของธุรกิจบริษัทได้ถ้าระบบการขนส่งสินค้าต่าง ๆ
  หันมาใช้การขนส่งทางน้ำซี่งมีต้นทุนถูกเพิ่มมากขึ้น

-   สิ่งแวดล้อม

  เรื่องสิ่งแวดล้อมเป็นเรื่องสำคัญ และต้องเฝ้าระวังอย่างมาก
  ซึ่งมีกฎระเบียบและขั้นตอนการปฏิบัติอย่างเคร่งครัด
  และต้องติดตามกฎระเบียบที่ออกใหม่ตลอดเวลา

-   นโยบายของภาครัฐ

  ปัจจุบันภาครัฐมีนโยบายที่ชัดเจนในการสนับสนุน การลดต้นทุนโลจิสติกส์
  ซึ่งการขนส่งทางน้ำเป็นต้นทุนที่ประหยัดมากที่สุด แต่รัฐบาลไม่มีแผนงานผลักดันนโยบายดังกล่าว
  ในการสนับสนุนธุรกิจพาณิชย์นาวีและอุตสาหกรรมอู่เรือ

3.2 การตลาดและภาวะการแข่งขัน

  นโยบายและลักษณะการตลาดของผลิตภัณฑ์หรือบริการที่สำคัญ

1)  กลยุทธ์การแข่งขัน

  บริษัทเน้นนโยบายคุณภาพและเวลา ในการให้บริการแก่ลูกค้า
  ซึ่งบริษัทมีความสามารถในการซ่อมและสร้างเรือเฉพาะทาง
  ส่วนในเรื่องของการตั้งราคาที่สามารถแข่งขันได้ โดยการตั้งราคาจะมีราคามาตรฐาน
  (TARIFF) เป็นเกณฑ์ในการกำหนดราคา การส่งมอบตรงเวลา มีการรับประกันหลังส่งมอบ
  นอกจากนี้ในด้านการบริหารที่มีมาตรฐานทัดเทียมกับต่างประเทศโดยมีคู่มือปฏิบัติการ ISO 9001
  (Version 2000)
  และการนำระบบเทคโนโลยีสารสนเทศมาช่วยในการบริหารให้มีประสิทธิภาพและรวดเร็ว
  ทั้งยังได้เพิ่มศักยภาพและพัฒนาเทคโนโลยีในการผลิต
  เพื่อการสร้างผลงานเป็นที่ยอมรับของสมาคมจัดชั้นเรือ และลูกค้าทั่วไป

  ข้อได้เปรียบและข้อเสียเปรียบด้านการซ่อมและต่อเรือเทียบกับผู้ประกอบการรายอื่น

ข้อได้เปรียบ

1.  ขนาดและทำเลที่ตั้งของบริษัท มีพื้นที่อู่เรือกว่า 20 ไร่ และมีท่าเทียบเรือ
    ซึ่งเพียงพอกับงานซ่อมเรือขนาดใหญ่พร้อมกันหลายลำ อีกทั้งอยู่ติดปากแม่น้ำเจ้าพระยา
    ซึ่งระดับน้ำลึกหน้าท่าประมาณ 14 เมตร
    ทำให้สะดวกในการนำเรือเข้าตรวจซ่อมและทดสอบเรือ

2.  บริษัทมีการพัฒนาเพิ่มขีดความสามารถในการผลิด
    โดยมุ่งเน้นคุณภาพของงานให้มีมาตรฐานสูงอย่างต่อเนื่อง เช่น
    การพัฒนากระบวนการผลิตให้ได้มาตรฐานสากล การจัดตั้งระบบควบคุมคุณภาพ,
    ใช้ระบบเครื่องตัด CNC เพื่อตัดแผ่นโลหะได้รวดเร็วและแม่นยำ และการได้รับการรับรอง
    ISO 9001 (Version 2000) ครอบคลุมทั้งด้านการต่อเรือและการซ่อมเรือ

3.  บริษัทได้สร้างระบบเทคโนโลยีสารสนเทศ ในการเสนอราคาและควบคุมต้นทุน
    ทำให้บริการลูกค้าได้อย่างมีประสิทธิภาพมากขึ้น

4.  บริษัทดำเนินธุรกิจทั้งต่อเรือและซ่อมเรือ
    จึงสามารถให้บริการหลังการขายแบบครบวงจรแก่ลูกค้าต่อเรือในการซ่อมแซมบำรุงรักษาหรือดัดแปลงเรือหลังส่งมอบด้วย

5.  บริษัทมีประสบการณ์ในการต่อเรือและการดัดแปลงเรือ (Conversion)
    หลากหลายประเภทมายาวนาน
    นอกจากนี้บริษัทยังมีพันธมิตรอู่เรือต่างประเทศในการพัฒนาเทคโนโลยีที่ทันสมัย

6.  บริษัทมีบุคลากรและวิศวกรเป็นจำนวนมากที่มีความเชี่ยวชาญและประสบการณ์สูงในการซ่อมและต่อเรือ
    และเคยผ่านการฝึกอบรมจากหน่วยงานต่างๆ ทั้งในและนอกประเทศ

7.  บริษัทมีความพร้อมในด้านอุปกรณ์ และเครื่องมือต่างๆ สำหรับการประกอบธุรกิจเป็นที่ยอมรับ

  ข้อเสียเปรียบ

  สามารถรองรับเรือซ่อมได้ไม่เกิน 20,000 เดทเวทตันและความยาวเรือไม่เกิน 160 เมตร
  เนื่องจากข้อจำกัดด้วยขนาดของอู่ลอยและความลึกของแม่น้ำ

นโยบายราคา

  การซ่อมเรือ

  การกำหนดราคาสำหรับการรับงานซ่อมเรือนั้น บริษัท
  มีการกำหนดราคามาตรฐานของรายการซ่อม แต่ละรายการเป็นราคาเบื้องต้น
  หากราคาวัตถุดิบเปลี่ยนแปลงราคาขายก็จะเปลี่ยนแปลงตาม
  ทั้งนี้บริษัทจะพิจารณาภาวะการแข่งขันในตลาดขณะนั้นควบคู่ไปด้วย

  การต่อเรือ

  บริษัทกำหนดราคาให้มีความเหมาะสมกับท้องตลาด และตรงตามความต้องการของลูกค้า
  โดยให้ลูกค้าเป็นผู้กำหนดงบประมาณเบื้องต้น และวัตถุประสงค์ของการออกแบบ
  ในกรณีที่ลูกค้าเป็นบริษัทเอกชนหรือทั่วไป ส่วนในกรณีของงานราชการนั้น
  จะดำเนินการศึกษาข้อมูลด้านเทคนิคเพื่อกำหนดต้นทุนและราคาเพื่อให้สามารถประมูลงานได้

2)  ลูกค้า

ลักษณะลูกค้าและความสัมพันธ์

  ลูกค้าซ่อมเรือของบริษัทส่วนใหญ่เป็นลูกค้าที่ทำสัญญาว่าจ้างให้ซ่อมเป็นประจำ
  หรือลูกค้าที่ได้รับการแนะนำจากลูกค้าในประเทศ และต่างประเทศของบริษัท
  ส่วนใหญ่ได้จากการประมูล
  ซึ่งการพิจารณาเข้าประมูลงานของบริษัทจะขึ้นอยู่กับข้อเสนอทางด้านราคา ณ
  ระดับที่สามารถแข่งขันได้และสร้างกำไรให้กับบริษัท
  รวมทั้งความสามารถของอู่เรือในการเสนอเรือที่มีคุณลักษณะครบถ้วน
  เป็นที่พึงพอใจของลูกค้าในราคาที่เหมาะสมเป็นหลัก

กลุ่มลูกค้าเป้าหมาย แบ่งได้เป็น 3 กลุ่มดังนี้

  1. กลุ่มลูกค้าในประเทศ

  2. กลุ่มลูกค้าต่างประเทศ

  3. กลุ่มหน่วยงานราชการ

  ทั้งนี้ บริษัทไม่ได้กำหนดสัดส่วนการให้บริการ แก่กลุ่มเรือราชการ
  และกลุ่มเรือเอกชนไว้อย่างชัดเจน เพราะบริษัทพิจารณา ถึงความสามารถในการสร้างผลกำไร
  และความสามารถในการชำระเงินของ

  ลูกค้าในแต่ละงานเป็นหลัก

  3) การจำหน่ายและช่องทางการจำหน่าย

-   การซ่อมเรือ

  1. ติดต่อลูกค้าโดยตรง คิดเป็นสัดส่วนประมาณร้อยละ 80 ของลูกค้าซ่อมเรือทั้งหมด
  โดยแบ่งเขตการตลาด (Market Territory) ไว้อย่างชัดเจน เช่น เขตลูกค้าเอกชน
  เขตลูกค้าราชการ เป็นต้น เจ้าหน้าที่การตลาดจะออกไปพบเจ้าของเรือ
  หรือเจ้าหน้าที่ที่เกี่ยวข้องโดยตรง ซึ่งจะเป็นลูกค้าในประเทศ
  โดยทั่วไปบริษัทจะเน้นการติดต่อลูกค้าโดยตรงเป็นหลัก

  2. ติดต่อลูกค้าโดยผ่านตัวแทน คิดเป็นสัดส่วนประมาณร้อยละ 20
  โดยนายหน้าตัวแทนจะติดต่อกับบริษัทเพื่อขอรายละเอียดของอู่ ขีดความสามารถ ราคามาตรฐาน
  และศึกษาคุณภาพการซ่อมและคุณภาพทีมงานของบริษัท
  โดยเสนอเข้าเป็นตัวแทนในการหาลูกค้าให้กับบริษัท หลักเกณฑ์ในการแต่งตั้งตัวแทนมีดังนี้

  - ความน่าเชื่อถือในธุรกิจตัวแทน

  - ตลาดและฐานลูกค้าของตัวแทน

  - ผลการดำเนินงานและประสิทธิภาพที่ผ่านมาของตัวแทน

-   การต่อเรือ

  งานโครงการต่อเรือมักเป็นการเปิดประมูล ซึ่งพิจารณาทั้งข้อเสนอทางเทคนิค
  (คุณสมบัติของลักษณะเรือ) และข้อเสนอทางด้านราคา ดังนั้น
  บริษัทจึงต้องเสนอเรือที่มีคุณลักษณะครบถ้วน และเป็นที่พึงพอใจต่อลูกค้าในราคาที่เหมาะสม
  ซึ่งต้องอาศัยความสามารถในการประเมินราคาและการออกแบบตัวเรือ
  รวมถึงการเลือกใช้วัสดุอุปกรณ์ต่างๆ เครื่องจักร เครื่องยนต์ และส่วนประกอบต่างๆ
  อย่างมีประสิทธิภาพ

ภาวะการแข่งขันและแนวโน้มอุตสาหกรรม

ในภาวะเศรษฐกิจถดถอยอันเนื่องจากวิกฤตซับไพร์ม
ทำให้การค้าระหว่างประเทศหดตัวโดยเฉพาะในทวีปอเมริกาและยุโรป
ซึ่งเป็นผลกระทบต่อธุรกิจเดินเรือ ปัจจัยอีกประการที่มีผลให้ค่าระวางลดลง
คือการส่งมอบเรือใหม่ประเภทสินค้าตู้ และสินค้าเทกองขนาด 50,000- 120,000 DWT
เข้ามาในตลาดเป็นจำนวนมาก ทำให้เกิดอุปทานมากกว่าอุปสงค์
และส่งผลกระทบต่ออู่เรือที่ต่อและซ่อมเรือในขนาด 50,000- 120,000 DWT

ในขณะที่บริษัทให้บริการซ่อมทำเรือและต่อเรือ ในขนาด 7,000 – 20,000 DWT และต่อเรือขนาด
3,000- 8,000 DWT ซึ่งเป็นเรือที่ให้บริการระหว่างประเทศ ในภูมิภาคเอเชีย
และเรือสำหรับงานแท่นขุดเจาะน้ำมัน
ประกอบกับแนวโน้มการค้าระหว่างประเทศในเอเชียยังคงเติบโต อันเนื่องจากมีการพัฒนาประเทศ
การขยายตัวของประชากรรวมทั้งโครงการภาครัฐต่างๆของประเทศในเอเชีย

อย่างไรก็ตามการแข่งขันในภูมิภาคเอเชียระหว่างอู่เรือ ในประเทศจีนและเวียดนาม
จะทวีความรุนแรงขึ้นอันเนื่องจากวิกฤตเศรษฐกิจ บริษัทจึงตั้งกลยุทธ์ด้านราคา
ประกอบกับการเพิ่มประสิทธิภาพด้านการซ่อมทำโดยดำเนินนโยบายลดต้นทุนการผลิต
เพื่อให้สามารถแข่งขันกับคู่แข่งในประเทศ และต่างประเทศได้
และให้สอดคล้องกับภาวะเศรษฐกิจปัจจุบันและแนวโน้มในอนาคต

นอกจากนี้บริษัทมุ่งมั่นในนโยบายเรื่องคุณภาพและเวลาส่งมอบ
รวมทั้งการเจาะตลาดที่เป็นกลุ่มเรือในงานแท่นขุดเจาะน้ำมัน
งานดัดแปลงเรือซึ่งยังมีความต้องการของตลาดอย่างต่อเนื่อง
เนื่องจากมีการปรับปรุงกฎเกณฑ์ขององค์กรระหว่างประเทศด้านการเดินเรืออย่างต่อเนื่อง
นอกเหนือจากความต้องการของเรือในงานประเภทแท่นขุดเจาะน้ำมัน เรือขนส่งสินค้าเหลว
(Liquid Carrier) และเรือขนส่งแก๊ส (Gas Carrier) ที่กล่าวในข้างต้น
แนวโน้มอุตสาหกรรมต่อเรือยังคงมีความต้องการอย่างต่อเนื่อง โดยเฉพาะเรือขนาด 3,000 –
8,000 DWT ซึ่งใช้ในการเดินเรือชายฝั่งและในภูมิภาค
ซึ่งบริษัทได้พัฒนากระบวนการผลิตเพื่อรองรับงานดังกล่าวในอนาคตอีกด้วย

บริษัทมีแผนกลยุทธ์ทางธุรกิจที่จะพัฒนาผลิตภัณฑ์ใหม่
และการขยายขนาดอู่เรือเพื่อรองรับความต้องการในอนาคต ช่วงในปี 2552 นี้
โครงการดังกล่าวคงจะชะลอตัวเพื่อความเหมาะสมกับสภาพเศรษฐกิจในปัจจุบัน
อย่างไรก็ตามบริษัทยังคงมุ่งเน้นพัฒนากระบวนการภายใน เพื่อสร้างความแข็งแกร่ง
และความพร้อมสำหรับการขยายงาน และการเจริญเติบโตตามโอกาสของธุรกิจในอนาคต

อย่างไรก็ตามสภาพการแข่งขันที่ยังคงมีแนวโน้มสูง ทั้งตลาดในประเทศและต่างประเทศ
ทำให้ประเทศไทยควร
พัฒนาคุณภาพอู่เรือให้ทัดเทียมและสามารถแข่งขันกับตลาดภายในประเทศและตลาดโลกได้
ปัจจุบันมีปัญหาและอุปสรรคต่างๆ ได้แก่

  1. การส่งเสริมและสนับสนุนจากภาครัฐ มีนโยบายในการพัฒนาโครงข่ายอุตสาหกรรมคมนาคม
  การขนส่งทางน้ำของประเทศไทยเพื่อลดต้นทุนการขนส่ง และประหยัดพลังงานอย่างไรก็ตาม
  แผนดำเนินการภาคปฏิบัติที่ต่อเนื่องจากแผนยุทธศาสตร์ที่กระทรวงอุตสาหกรรมกำหนดยังไม่เริ่มใช้ในทางปฏิบัติ

  2. การเงิน กิจการอู่เรือ จำเป็นต้องใช้เงินลงทุนสูง อีกทั้งในการต่อเรือแต่ละลำ
  ต้องใช้เวลานาน และใช้เงินหมุนเวียนจำนวนมาก
  ต้องอาศัยเงินกู้จากธนาคารพาณิชย์ซึ่งมีอัตราดอกเบี้ยค่อนข้างสูงเมื่อเทียบกับผู้ประกอบการต่างประเทศ
  ทำให้ต้นทุนในการดำเนินการสูง ไม่สามารถแข่งขันกับต่างประเทศได้

  3. บุคลากร สถาบันวิชาชีพที่สร้างบุคลากรให้อุตสาหกรรมนี้มีน้อยไม่เพียงพอต่อความต้องการ
  ทำให้ขาดแคลนแรงงานทั้งระดับช่างฝีมือ หัวหน้าช่าง วิศวกร และผู้ควบคุมคุณภาพ

  4. การตลาด

  4.1 ตลาดในประเทศ:

  ตลาดภาคเอกชน ภาคเอกชนนิยมซื้อเรือเก่าจากต่างประเทศ โดยเฉพาะเรือ Tanker
  ด้วยภาครัฐสนับสนุน โดยการยกเว้นอากรนำเข้าเรือ ขนาดเกิน 1,000 ตันกรอสขึ้นไป
  แต่ทั้งนี้จะต้องมีการซ่อมทำ ปรับปรุงเรือให้ได้ตามข้อกำหนดของภาครัฐก่อนนำไปใช้งาน

  ตลาดภาคราชการ แม้ว่าจะยังมีความต้องการใช้เรือด้านต่างๆ เป็นจำนวนมาก
  แต่รัฐบาลจัดสรรงบประมาณให้น้อยและไม่สม่ำเสมอ
  อย่างไรก็ดีหน่วยงานราชการได้ปรับเปลี่ยนนโยบายและส่งเสริมให้การต่อเรือของราชการต้องทำโดยอู่เรือไทยมากขึ้น

  4.2 ตลาดต่างประเทศ: ได้รับการตอบสนองจากลูกค้าต่างประเทศสูงโดยเฉพาะตลาดเรือซ่อม
  เนื่องจากอู่เรือที่จีนและเวียดนามเน้นการต่อเรือ
  ซึ่งเป็นผลให้การจองอู่เพื่อซ่อมเรือล่วงหน้าจำนวนมาก
  โดยลูกค้าจะสนใจเรื่องระยะเวลาและการส่งมอบเป็นหลัก

  5. อุตสาหกรรมที่เกี่ยวเนื่อง รัฐบาลโดยกระทรวงอุตสาหกรรม
  มีโครงการพัฒนาอุตสาหกรรมการผลิตซึ่งเป็นอุตสาหกรรมเกี่ยวเนื่องกับอุตสาหกรรมต่อและซ่อมเรือ
  เพื่อลดการนำเข้าวัสดุจากต่างประเทศ

3.3 การจัดหาผลิตภัณฑ์หรือบริการ

  ลักษณะการจัดให้ได้มาซึ่งผลิตภัณฑ์เพื่อจำหน่าย

1)  การผลิต

  ปัจจุบันบริษัทมีอู่ลอยขนาด 20,000 เดทเวทตัน และอู่ลอยขนาด 8,000 เดทเวทตัน

  ขั้นตอนการซ่อมเรือ ต่อเรือ และกำลังการผลิตรวมของบริษัทสรุปได้ดังนี้

  งานซ่อมเรือ

-   ขั้นตอนการผลิต

1.  การนำเรือขึ้นซ่อมบนอู่ลอย

2.  การซ่อมทำตามวัตถุประสงค์ลูกค้า

  - งานเหล็กและงานเชื่อม

  - งานเตรียมพื้นผิวและพ่นสี

  - งานโซ่สมอและตัวสมอ

  - งานท่อ

  - งานไม้และงานปูน

3. งานเครื่องกล

  - งานเครื่องจักร

  - งานเพลาใบจักรและหางเสือ

  - งานระบบไฟฟ้า

  - งานวาล์วต่างๆ

♦ กำลังการผลิต

  - มีกำลังการผลิตรวม 75 ลำ/ปี (อู่ลอย 2 ขนาด 20,000 เดทเวทตัน) Capacity 100%

  สมมติฐาน เรือขนาดใหญ่ 4,000 – 20,000 เดทเวทตัน

  ทั้งนี้ บริษัทสามารถซ่อมเรือได้หลายขนาด และสามารถซ่อมได้หลายลำพร้อมกัน

  งานต่อเรือ

-   ขั้นตอนการผลิต

1.  การออกแบบเรือ

2.  การขยายแบบลายเส้นเรือ

3.  การประกอบตัวเรือและส่วนประกอบต่างๆ ของตัวเรือ

4.  การติดตั้งเครื่องจักรและงานระบบต่างๆ ไฟฟ้า และท่อทาง เป็นต้น

5.  การปล่อยเรือลงน้ำ

6.  การติดตั้งและเก็บงานในส่วนที่เหลือในน้ำ

7.  การตรวจสอบงานระบบต่างๆ และทดลองเรือ

-   กำลังการผลิต

  - มีกำลังการผลิตรวม 3-4 ลำ/ปี

  สมมติฐาน เรือขนาด 500-1,000 เดทเวทตัน หรือขนาดความยาวสูงสุด 100 เมตร

2)  วัตถุดิบ และผู้จำหน่ายวัตถุดิบ (Supplier)

  ประเภทของวัตถุดิบที่ใช้ในการซ่อมและต่อเรือมีความแตกต่างกัน
  แหล่งวัสดุที่ใช้ในการต่อเรือส่วนใหญ่สั่งซื้อจากต่างประเทศ เช่น เยอรมัน ฟินด์แลนด์ ญี่ปุ่น จีน
  เกาหลี เป็นต้น ส่วนวัตถุดิบสำหรับการซ่อมเรือส่วนใหญ่สั่งซื้อจากในประเทศ
  โดยมีสัดส่วนการซื้อวัตถุดิบในประเทศและต่างประเทศในปี 2551 ประมาณ 83% และ 17%
  ตามลำดับ ปี 2550 คือประมาณ 64% และ 36% ตามลำดับ
  และมีจำนวนผู้จำหน่ายวัตถุดิบประมาณ 514 ราย
  ซึ่งมีรายละเอียดประเภทและแหล่งที่มาของวัตถุดิบที่สำคัญ ดังนี้

+--------------------+-------------------------------------------------+
| ว                  | วัตถุดิบส่วนใหญ่สามารถสั่งซื้อจากในประเทศ เช่น เหล็ก       |
| ัตถุดิบสำหรับการซ่อมเรือ | ท่อประเภท                                        |
|                    |                                                 |
|                    | ต่างๆ ลม แก๊ส ลวดเชื่อม ฯลฯ                         |
+--------------------+-------------------------------------------------+
| วัตถุดิบสำหรับการต่อเรือ | ประเภทของวัตถุดิบที่ซื้อจากต่างประเทศ เช่น               |
|                    | เหล็กคุณภาพต่อเรือ                                  |
|                    |                                                 |
|                    | (Ship Plate)                                    |
+--------------------+-------------------------------------------------+
| ซ่อมเรือโครงการใหญ่   | เครื่องจักร และอุปกรณ์ที่ติดตั้งในเรือเช่น เครื่องกำเนิดไฟฟ้า   |
|                    | เครื่องยนต์                                        |
|                    |                                                 |
|                    | เดินเรือ และมีการสั่งซื้อจาก Supplier หลายรายขึ้นอยู่กับ    |
|                    | Specification                                   |
|                    |                                                 |
|                    | ที่ต้องการ ส่วนอุปกรณ์ที่ซื้อในประเทศ ได้แก่ อุปกรณ์สื่อสาร     |
|                    | อุปกรณ์เดินเรือ เครื่องใช้ไฟฟ้า                         |
|                    | เครื่องปรับอากาศและอุปกรณ์อะไหล่เชื่อมติด                |
+--------------------+-------------------------------------------------+
| วัต                 | คืองานโครงการสนามบินสุวรรณภูมิ นั้นวัตถุดิบส่วนใหญ่ ได้แก่    |
| ถุดิบสำหรับงานวิศวกรรม | เหล็กแผ่น และ เหล็ก I-BEAM ขนาดต่างๆ                |
|                    | ซึ่งสามารถสั่งซื้อได้ภายในประเทศ                       |
+--------------------+-------------------------------------------------+

  ทั้งนี้ ในช่วง 3 ปีที่ผ่านมาบริษัทไม่มีการพึ่งพิงผู้จัดจำหน่ายวัตถุดิบรายใดรายหนึ่งเกินกว่าร้อยละ
  30 ของรายได้รวม

  วัตถุดิบสำหรับการต่อเรือส่วนใหญ่ ถ้าเป็นวัสดุที่ไม่จำเป็นต้องมี Class Certificate บริษัทฯ
  สามารถซื้อได้ในประเทศ ยกเว้นในส่วนที่ต้องการ Class Certificate
  จำเป็นต้องนำเข้าจากต่างประเทศ ซึ่งได้แก่ เครื่องจักรใหญ่เครื่องไฟฟ้า เป็นต้น

3) ผลของฤดูกาลที่กระทบต่อการดำเนินธุรกิจ

  ลักษณะการดำเนินงานของบริษัทในฤดูฝน อาจทำให้การซ่อมเรือและต่อเรือมีอุปสรรคบ้าง
  ซึ่งอาจมีผล ทำให้โครงการล่าช้า อย่างไรก็ตาม
  บริษัทได้วางแผนและกำหนดตารางเวลาการดำเนินงานในช่วงเวลาดังกล่าวแล้ว ดังนั้น
  ฤดูฝนจึงไม่มีผลกระทบอย่างมีนัยสำคัญต่อการดำเนินงาน

4) ผลกระทบต่อสิ่งแวดล้อม

  การดำเนินธุรกิจของบริษัทให้ความสำคัญ และเฝ้าระวังผลกระทบต่อสิ่งแวดล้อม
  โดยปฏิบัติตามกฎระเบียบ และขั้นตอนการปฏิบัติงานอย่างเคร่งครัด
  อย่างไรก็ตามบริษัทมีการดำเนินการเพื่อลดผลกระทบต่อสิ่งแวดล้อม ดังนี้

  1. บริษัทได้จัดให้มีภาชนะรองรับขยะอย่างเพียงพอในบริเวณอู่ และเรือที่ทำการซ่อม
  และกำจัดขยะโดยการฝังกลบและเผาทำลาย ซึ่งขึ้นอยู่กับประเภทของขยะ

  2. ใช้น้ำยาขจัดคราบน้ำมัน ในกรณีที่มีน้ำมันจากที่อื่นรั่วไหลเข้ามาในบริเวณอู่

  3. การเตรียมผิวงานของแผ่นเหล็กต่างๆ เช่น ตัวเรือ หรือแผ่นเหล็กอื่นๆ
  ยังต้องอาศัยการพ่นทรายเป็นหลัก
  ซึ่งอาจก่อให้เกิดฝุ่นละอองรบกวนผู้ที่อยู่อาศัยใกล้เคียงบริเวณอู่ได้ ปัจจุบันบริษัทมีวิธีป้องกันดังนี้

- การพ่นกรวดสำหรับแผ่นเหล็กใหม่เพื่อช่วยลดปริมาณฝุ่นละออง

  - การทำม่านน้ำสเปรย์และขึงตาข่ายกันทราย เพื่อป้องกันฝุ่นทรายออกสู่ภายนอก

  4. บริษัทได้ว่าจ้างบริษัทภายนอกเป็นผู้ตรวจสอบและศึกษาคุณภาพน้ำทิ้งเป็นประจำทุก 3
  เดือนพร้อมทั้งจัดทำรายงานผลการศึกษาเสนอกรมขนส่งทางน้ำและพาณิชยนาวีและสำนักงานนโยบายและแผน

  สิ่งแวดล้อม
  จากการตรวจสอบคุณภาพน้ำทิ้งที่ผ่านมาพบว่าดัชนีคุณภาพน้ำทิ้งที่ตรวจวิเคราะห์อยู่ในเกณฑ์มาตรฐาน
  (ดังตาราง) ทั้งนี้ บริษัทไม่มีประวัติการกระทำผิดเกี่ยวกับสิ่งแวดล้อม

  ------------------------------- ---------------- -----------------------
  ดัชนีคุณภาพน้ำ                      มาตรฐาน *        คุณภาพน้ำทิ้งของบริษัท

  ค่าความเป็นกรดด่าง (pH)            5.0-9.0          7.40

  ปริมาณตะกอนแขวนลอย (Mg/1)        60               12.00

  BOD₅ (Mg/l)                     200              43.30

  Grease & Oil ( Mg/l)            100              4.6
  ------------------------------- ---------------- -----------------------

  หมายเหตุ : * มาตรฐานตามประกาศกระทรวงทรัพยากรธรรมชาติและสิ่งแวดล้อม เรื่อง
  กำหนดมาตรฐานควบคุมการระบายน้ำทิ้ง จากอาคารบางประเภทและบางขนาด (ประเภท จ)
  ตีพิมพ์ในราชกิจจานุเบกษา ฉบับประกาศทั่วไป เล่ม 122 ตอนที่ 125ง ลงวันที่ 29 ธันวาคม
  2548

  ที่มา : รายงานการติดตามตรวจสอบคุณภาพสิ่งแวดล้อมเดือนธันวาคม 2551 โดย Enviroment
  Research & Technology Company Limited

3.4 งานที่ยังไม่ได้ส่งมอบ (ณ วันที่ 31 ธันวาคม 2551) 

งานซ่อมเรือ มูลค่ารวม 7.71 ล้านบาท

งานต่อเรือ มูลค่ารวม 33.60 ล้านบาท